पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के रघुनाथपुर बजार में ग्राहकों की अनियंत्रित भीड़ उमड़ पड़ी है। इन्हें न तो सोशल डिस्टेंसिंग की परवाह है और ना ही मास्क को लेकर कोई गंभीरता। बाजार में सारे के सारे लोग बगैर मास्क के आ-जा रहे हैं। प्रखंड क्षेत्र में कोरोना संक्रमण की रफ्तार बढ़ती जा रही है, बावजूद भी लोग वेपरवाह हैं। सब्जी बजार में लोग सोशल डिस्टेंसिंग का धज्जियां उड़ा रहे हैं।
देर शाम तक खुली रहती हैं दुकानें
देर शाम तक दुकानें खुली रहती हैं, जोकि प्रशासन द्वारा जारी समयसीमा की अवहेलना भी कर रहे हैं। रघुनाथपुर बजार सहित अन्य बजारों में सब्जी सहित अन्य सामग्री खरीदने के लिए लग रही अनियंत्रित भीड़ अब चुनौती बनती जा रही है। यह भीड़ कितना नुकसानदेह साबित हो सकती है, इससे लोग अंजान हैं। इस दिशा में प्रशासनिक स्तर से कोई ठोस कदम नहीं उठाया गया तो आने वाले समय में स्थानीय ग्रामीणों व पुलिस के लिए चुनौती साबित होगा।
बजारों में बेतकरीब भीड़ से संक्रमण का खतरा
बजारों में बेतरतीब भीड़ लगने से संक्रमण का खतरा बढ़ गया है। कोरोना पॉजिटिव की रोज क्षेत्र में बढ़ रही संख्या के बाद भी लोग सबक नहीं ले रहे। सरकार की गाइडलाइंस को लोग ताक पर रख रहे हैं। आम दिनों की तरह चौक-चौराहे व सड़कों पर भीड़ बढ़ ही रही है। इस बाबत थानाध्यक्ष विवेक जायसवाल ने बताया कि हर चौक-चौराहे पर पुलिस गश्त बढ़ा दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn